**Լեյլա Նորմա Եվլալիա Խոսեֆա Մագիստրադո դե Լիմա** (թագալերեն Leila Norma Eulalia Josefa Magistrado de Lima, օգոստոսի 27, 1959(1959-08-27), Iriga, Հարավային Կամարինես, Բիկոլի շրջան, Լուսոն, Ֆիլիպիններ), ֆիլիպինցի քաղաքական գործիչ, իրավապաշտպան և իրավաբան։ Ֆիլիպինների կոնգրեսի սենատոոր (2016 թվականի հունիսի 30-ից)։ Նախկինում զբաղեցրել է Արդարադատության դեպարտամենտի քարտուղարի (2010-2015 թվականներ) և մարդու իրավունքների հանձնաժողովի նախագահի (2008-2010 թվականներ) պաշտոնները։ Ազատական կուսակցության անդամ (2015 թվականից)։ Հեռացել է արդարադատության նախարարի պաշտոնից 2016 թվականի մայիսի 9-ին՝ Ֆիլիպինների սենատի ընտրություններին մասնակցելու համար։ Արդյունքում, զբաղեցրել է Ֆիլիպինների սենատի 17-րդ գումարման տասներկու տեղերից մեկը։

Վաղ տարիներ
-----------

Լեյլան ընտանիքի ավագ դուստրն է։ Նրա ծնողներն են Վիսենտե դե Լիման և Նորմա Մագիստրադոն։ Նա ծնվել և մեծացել է Հարավային Կամարինես նահանգի Իրիգա քաղաքում։

Ձերբակալություն
---------------

2016 թվականի դեկտեմբերին Լիման ճանաչվել է միջազգային իրավապաշտպանների և լրագրողների կողմից՝ Ֆիլիպինների Նախագահ Դուտերտեի քաղաքականությունը քննադատելու համար՝ կապված թմրանյութերի դեմ պատերազմի հետ, չնայած նրա դեմ քաղաքական բռնաճնշումներին։ 2017 թվականի փետրվարի 17-ին տեղական դատարանը մեղադրանք առաջադրեց Լիմային։ Փետրվարի 23-ին Մունտինլուպայի դատարանը Լիմայի նկատմամբ ձերբակալման հրամանագիր է արձակել՝ իբր թմրանյութերի մասին օրենքը խախտելու համար։ Դե Լիման իր փաստաբանի գրասենյակում բախվել է թմրանյութերի հետ կապված գործերի՝ իբր Ֆիլիպինների արդարադատության նախարարի պաշտոնը թմրանյութերով զբաղվելու համար օգտագործելու համար։ Դե Լիման ձերբակալվել է հաջորդ առավոտ։

2017 թվականի մարտի 16-ին Եվրախորհրդարանը դատապարտել է Ֆիլիպիններում տեղի ունեցած սպանությունների ալիքը (այսպես կոչված՝ ոչ դատական սպանություններ) և կոչ արել Դե Լիմային ազատել բանտից։ Խորհրդարանը լուրջ մտահոգություն է հայտնել, որ մեղադրանքները, որոնցով բանտարկվել էր սենատոր Դե Լիման, գրեթե ամբողջությամբ կեղծ էին։ «Միջազգային համաներում»-ը սենատոր Դե Լիմային համարում է «խղճի կալանավոր»։ Չնայած նրա բանտարկությանը, Լիման շարունակում է դիմակայել նախագահ Դուտերտեի քաղաքականությանը և մնում է Ֆիլիպինների սենատի և Ֆիլիպինների Լիբերալ կուսակցության անդամ։

Ծանոթագրություններ
------------------

* Տեսաձայնային նյութեր Վիքիպահեստում

1. ↑  «De Lima, Leila Norma Eulalia Josefa, Magistrado» (PDF). Philippine Daily Inquirer. Վերցված է 2016 թ․ սեպտեմբերի 4-ին.
2. ↑  «The Challengers: Leila de Lima». *Foreign Policy*. 2016 թ․ դեկտեմբերի 12.(չաշխատող հղում)
3. ↑  «Philippines: Duterte critic Leila de Lima faces drugs charges». *BBC News*. 2017 թ․ փետրվարի 17.
4. ↑  Reformina, Ina (2017 թ․ փետրվարի 23). «De Lima ordered arrested by RTC». *ABS-CBNnews.com*. Վերցված է 2017 թ․ փետրվարի 23-ին.
5. ↑  «Leila de Lima, Critic of Duterte, Is Ordered Held by Court». *The New York Times*. 2017 թ․ փետրվարի 23. Վերցված է 2017 թ․ փետրվարի 23-ին.
6. ↑  «Sen. Leila De Lima arrested over drug charges». CNN Philippines. 2017 թ․ փետրվարի 24. Արխիվացված է օրիգինալից 2017 թ․ փետրվարի 24-ին. Վերցված է 2017 թ․ փետրվարի 24-ին.
7. ↑  Power, Samantha (March 2017). «Leila de Lima». TIME. Վերցված է 2017 թ․ փետրվարի 24-ին.
8. ↑  «JOINT MOTION FOR A RESOLUTION by the European Parliament». *European Parliament*. 2017 թ․ մարտի 16.
9. ↑  «European Parliament condemns EJKs and calls for de Lima release». *The Philippine Star*. 2017 թ․ մարտի 16.
10. ↑  «A Philippine senator defies her president — from behind bars». *The Los Angeles Times*. 2017 թ․ մարտի 29.
11. ↑  «Living in Fear, Duterte's Chief Critic Speaks Out From Philippine Jail». *The New York Times*. 2017 թ․ մարտի 24.
12. ↑  «Defying Duterte». *Vice News*. 2017 թ․ մարտի 3.